
МИНИСТЕРСТВО НА ЗЕМЕДЕЛИЕТО И ХРАНИТЕ
КОМИСИЯ ЗА ЗЕМЕДЕЛСКИТЕ ЗЕМИ
Протокол № 05
от 09.07.2026 г.



Р Е Ш Е Н И Е

№ КЗЗ – 05
от 09 юли 2026 година


ЗА:	Утвърждаване на площадки и трасета за проектиране, промяна предназначението на земеделски земи за неземеделски нужди, включване на земеделски земи в границите на урбанизираните територии, разрешаване временно ползване на земеделски земи, отменяне, изменяне и потвърждаване на решения

К О М И С И Я Т А    З А    З Е М Е Д Е Л С К И Т Е    З Е М И

Р Е Ш И:

І. На основание чл. 22, ал. 1 и във връзка с чл. 19 от Закона за опазване на земеделските земи:

1. Утвърждава площадка за проектиране, с която се засяга около 1 949 кв. м земеделска земя, шеста категория, неполивна, общинска собственост, за изграждане на обект: „Напорен водоем за водоснабдяване на група села: Велковци, Кметчета, Лесичарка, Карали, Костенковци, Стойчовци, Драгомани, Тодорчета, Междене, Узуни и Старилковци от вътрешната водопроводна система на гр. Габрово", поземлен имот с идентификатор 22959.28.34 по КККР на с. Д., местност „Ген.пропаст репете“, община Г., област Г., при граници, съгласно приложените скица и проект на ПУП-ПЗ.

II. На основание чл. 24, ал. 2 от Закона за опазване на земеделските земи и чл. 45, ал. 1 от Правилника за прилагане на Закона за опазване на земеделските земи, променя предназначението на земеделска земя за държавни и общински нужди, както следва:

2. Променя предназначението на 3 557 кв. м земеделска земя, пета категория, неполивна, общинска и частна собственост, за изграждане на обект: „Път с трайна настилка“, поземлен имот с идентификатор 06238.15.214 по КККР на с. Б., община С., област Б., при граници, съгласно приложените скица и влязъл в сила ПУП-ПП.
На основание чл. 30, ал. 4 от ЗОЗЗ такса не се дължи. Да се отнеме и оползотвори хумусния пласт от площадката.

3. Променя предназначението на 1 880 кв. м земеделска земя, четвърта категория, неполивна, общинска собственост, за изграждане на обект: „Улица от о.т.60, о.т.61, о.т.62, о.т.63, о.т.64, о.т.65, о.т.66, о.т.67 и о.т.68”, поземлен имот с проектен идентификатор 52279.10.515 (образуван от поземлен имот с идентификатор 52279.10.380) по КККР на с. К., община К., област Б., при граници, посочени в приложената скица-проект и влязъл в сила ПУП-ПУР.
На основание чл. 30, ал. 4 от ЗОЗЗ такса не се дължи. Да се отнеме и оползотвори хумусния пласт от площадката.

4. Променя предназначението на общо 10 120 кв. м земеделска земя, пета категория, неполивна, собственост на О. А., за изграждане на обект: „Улична мрежа“, поземлени имоти с идентификатори 58445.115.2 (с площ 2 772 кв. м) и 58445.115.7 (с площ 2 413 кв. м) и части от поземлени имоти с идентификатори 58445.115.3 (проектен имот 58445.115.8, с площ 2 464 кв. м); 58445.116.244 (проектен имот 58445.116.1, с площ 1 271 кв. м) и 58445.65.258 (проектен имот 58445.65.12, с площ 1 200 кв. м)  по КККР на с. П., община А., област В., при граници, посочени в приложените скици, скици-проекти, регистър на засегнати имоти и влязъл в сила ПУП-ПР.
На основание чл. 30, ал. 4 от ЗОЗЗ такса не се дължи. Да се отнеме и оползотвори хумусния пласт от площадката.

5. Променя предназначението на 9 300 кв. м земеделска земя, девета категория, неполивна, собственост  на о. А., за изграждане на обект: „Ваканционно селище”, поземлен имот с идентификатор 70319.10.635 по КККР на с. С., местност „Аша Гайрак“, община А., област К., при граници, посочени в приложените скица и влязъл в сила ПУП – ПРЗ.
Община А. да заплати на основание чл. 30, ал. 2 от ЗОЗЗ местна такса, определена от общинския съвет.

6. Променя предназначението на 19 052 кв. м земеделска земя, шеста категория, неполивна, общинска собственост, за изграждане на обект: „Пречиствателна станция за отпадъчни води“, поземлен имот с идентификатор 80128.3.107 по КККР на с. Ч., община Д., област К., при граници, съгласно приложените скица и влязъл в сила ПУП-ПЗ.
На основание чл. 30, ал. 4 от ЗОЗЗ такса не се дължи. Да се отнеме и оползотвори хумусния пласт от площадката.

7. Променя предназначението на 64 кв. м земеделска земя, четвърта категория, неполивна, собственост на О. М., за изграждане на обект: „Път за достъп до ПИ 48489.3.497“, част от поземлен имот с идентификатор 48489.3.420 по КККР на гр. М. (проектен идентификатор 48489.3.851), община М., област М., при граници, посочени в приложения влязъл в сила ПУП-ПП.
На основание чл. 30, ал. 4 от ЗОЗЗ такса не се дължи. Да се отнеме и оползотвори хумусния пласт от площадката.

8. Променя предназначението на общо 2220 кв. м земеделска земя, четвърта категория, поливна, собственост на О. Р., за изграждане на обект: „Помпена станция, водоем и сондажи“ и за изграждане на транспортен достъп до обекта, поземлен имот с идентификатор 47295.17.260 по КККР на с. М., местност „Герена“ и част от поземлен имот с идентификатор 47295.17.173 по КККР на с. М., местност „Землище Марково“, община Р., област П., при граници, посочени в приложените скица и влязъл в сила ПУП-ПРЗ и ПП.
На основание чл. 30, ал. 4 от ЗОЗЗ такса не се дължи. Да се отнеме и оползотвори хумусния пласт от площадката.

9. Променя предназначението на 5785 кв. м земеделска земя, трета категория, неполивна, собственост на О. Л., за изграждане на обект: „Водовземно съоръжение - хоризонтален потопен дренаж“, поземлен имот с идентификатор 73002.40.256 по КККР на с. Т., местност „Къндърлък“, община Л., област Р., при граници, посочени в приложените скица и влязъл в сила ПУП-ПЗ.
На основание чл. 30, ал. 4 от ЗОЗЗ такса не се дължи. Да се отнеме и оползотвори хумусния пласт от площадката.

10. Променя предназначението на общо 1 589 кв. м земеделска земя, четвърта категория, неполивна, собственост на община Б. за изграждане на обект: „Улица в м. Песока“, части от поземлени имоти с идентификатори 58606.41.98 и 5866.29.298 /проектни идентификатори 58606.41.271 и 58606.41.274/ по КККР на с. П., местност „Песока“, община Б., С. област, посочени в приложените скици и влязъл в сила ПУП – ИПУР.
На основание чл. 30, ал. 4 от ЗОЗЗ, такса не се дължи.

III. На основание § 30, ал. 2 от Преходните и заключителни разпоредби към Закона за изменение и допълнение на Закона за посевния и посадъчния материал:

11. Потвърждава Решение № КЗЗ-2/02.03.2010 г., точка 36 на Комисията за земеделските земи, с което е променено предназначението „на 2 188 кв. м земеделска земя от VIII категория, собственост на Община Р., за изграждане на обект: „Черпателен резервоар и помпена станция за питейни води”, в землището на с. Б., местност „Камено“, имот № 000883, община Р., област Б., при граници, посочени в приложените скица и ПУП. 
Собственикът на земята да заплати на основание чл. 30 от ЗОЗЗ такса по чл. 8, т. 1 на тарифата в размер на 91,02 лева.“
Земеделската земя с площ от 2 107 кв. м, предмет на настоящото решение е в границите на поземлен имот с идентификатор 02693.58.883 по кадастралната карта и кадастралните регистри на с. Б., одобрена със заповед РД-18-11911/11.11.2024 г. на началника на СГКК – Благоевград, собственост на община Р.. 
На основание § 30, ал. 3 и ал. 4 от ПЗР към ЗИД на ЗППМ във връзка с чл. 30, ал. 4 от ЗОЗЗ не се дължи такса за заплащане, както и за възстановяване.

IV. На основание чл. 3, ал. 9 от Правилника за прилагане на Закона за опазване на земеделските земи, включва отново в ЗРП на населените места земи, изключени от тях с решения на бившите изпълнителни комитети на областните, окръжните и общинските народни съвети, в изпълнение на актове на Президиума на Народното събрание, на Държавния съвет или на Министерския съвет, или по силата на административни актове, с които са одобрявани тези планове, както следва:

12. Включва отново в границите на ЗРП на с. Ц., община П., област П., на 116 кв. м земеделска земя, поземлен имот с идентификатор 78570.11.29 (проектен идентификатор 78570.502.8), собственост на Община П., бил в строителните граници съгласно утвърдена улична регулация с Указ № 469/13.11.1927 г. и дворищна регулация със Заповед № 3090/19.11.1927 г. и изключена от регулационните граници със Заповед № 148/09.08.1962 г. на Окръжен народен съвет.
На основание чл. 30, ал. 3 от ЗОЗЗ такса не се дължи.

V. Разни:

13. На основание чл. 24, ал. 2 от Закона за опазване на земеделските земи и чл. 45, ал. 1 от Правилника за прилагане на Закона за опазване на земеделските земи, във връзка с изпълнение на Решение № 13123 от 17.12.2025 г., постановено от тричленен състав на ВАС, Четвърто отделение по адм. д. № 8026/2025 г., не разрешава промяна на предназначението на общо 4 688 кв. м земеделска земя, осма категория, неполивна, собственост на Община М., за изграждане на обект: „Жилищно строителство“, поземлени имоти с идентификатори 59361.3.33 и 59361.3.31 по КККР на с. П., община М., област К., поради недоказана нужда от Община М. от изграждането на жилищни сгради – изискване на чл. 2, ал. 3 от ЗОЗЗ.

При промяна на инвестиционното намерение относно функционалното предназначение на обекта, на основание чл. 67а, ал. 4 от Правилника за прилагане на Закона за опазване на земеделските земи се провежда процедурата по глава пета от Правилника за прилагане на Закона за опазване на земеделските земи.

Решението подлежи на обжалване по реда на Административнопроцесуалния кодекс в 14 /четиринадесет/ - дневен срок от съобщаването му пред съответния административен съд.

